ÅRSMELDING FOR HIFO, LOKALLAG FOR FOR SOGN OG FJORDANE 
2004 – 2005
Godkjendt på årsmøtet 6. juni 2005
Meldinga omfattar aktiviteten frå og med årsmøtet 10. juni 2004 til og med dags dato. 

Årsmøtet 2004 vart halde på Kulturhuset i Sogndal. Årsmeldinga for 2003-2004 vart godkjent saman med rekneskapen. Årsmøtet peika likevel på at avdelinga ikkje har fått tilført driftstilskotet for 2003 frå HIFO. Leiaren fekk i oppgåve å følgja opp dette. Årsmøtet drøfta også plan for 2004 – 2005, og det vart gjort framlegg om ulike tilstellingar. Det vart også etterspurd ei meir fastlagt møteordning for styret. 
Endringar i styret:  Hilde L. Jåstad tok over sekretærvervet, medan Aud Ross Solberg heldt fram som styremedlem. 

Styret 2004/2005: 

Gunnar Yttri, leiar

Hilde L. Jåstad, sekretær

Rasmus Sunde, kasserar

Aud Ross Solberg, styremedlem

Anders Timberlid, styremedlem

Valnemnda, Anna Avdem og Finn B. Førsund, vart attvald. 

DRIFTA I 2004 - 2005
Medlemsmøte 2004 – 2005

Det har vorte halde tre medlemsmøte med ulike innleiarar. Unionsoppløysinga har vore tema på to av medlemsmøta, medan det pågåande sogearbeidet om Høgskulen i Sogn og Fjordane vart lyssett på eitt møte. Alle møta har vore haldne i Høgskulen i Sogn og Fjordane sine lokalitetar på Sogndal kulturhus. 

3.11.2004: 

Hermund Kleppa, Fylkesarkivet i Sogn og Fjordane: 

1905 og Sogn og Fjordane

1.12.2004: 

Gunnar Yttri, Høgskulen i Sogn og Fjordane: 

Statsråd Kjell Bondevik, motekspertisen og bygde-Noreg sitt gjennombrot i utdanningspolitikken: Etableringa av lærarskule og distriktshøgskule i Sogn og Fjordane

23.02.2005: 

Svein Ivar Angell, Rokkansenteret ved Universitetet i Bergen: 

1905 og ettertida. (i samarbeid med Høgskulen i Sogn og Fjordane).

Økonomi
Økonomien i laget er bra. Utgifter i laupet av året knyter seg til overnattingsutgifter og gåver/honorar til føredragshaldar. I mai 2005 fekk laget melding frå HIFO om at driftstilskotet for 2003 ville verta utbetalt. Avdelinga er avhengig av desse tilskota for si drift. Samstundes gjer godt samarbeid med Høgskulen i Sogn og Fjordane og Sogndal bibliotek sitt til at driftskostnadane vert haldne på eit minimum. 
Medlemmar
I det sentrale medlemsregisteret er lokallaget ført opp med 20 medlemmar. Dei registrerte medlemmane fordeler seg på skuleverk, kulturvern (museum/arkiv), høgskule og sjølvstendig skribentverksemd. Ikkje alle av desse er pr. dato aktive eller betalande i laget.  Både med omsyn til aktivitet og innbetaling er det gode høve for ei auking mellom dei registrerte medlemmane. Dessutan skulle det vera rom for å auka medlemstalet i ein region med stor aktivitet knytta til vern, formidling og utforsking av  historisk materiale. 
Styrearbeid

Leiaren har i laupet av arbeidsperioden kalla inn til fleire diskusjonar og planleggingsmøte med fleire av dei andre styremedlemmane. Dette gjev tilstellingane og drifta eit breidare grunnlag. Det har likevel ikkje vore innkalla til eigne styremøte i arbeidsåret. 
Sogndal, 2. juni  2005
Gunnar Yttri
leiar
